70. ΑΠΟΦΑΣΗ ΑΝΤΙΠΡΟΕΔΡΟΥ ΤΗΣ ΚΥΒΕΡΝΗΣΗΣ ΚΑΙ ΥΠΟΥΡΓΟΥ  ΕΘΝΙΚΗΣ ΑΜΥΝΑΣ Αριθ. Φ.670/82/Γ 1886 της 27 Νοεμ./4 Δεκ. 1987 (ΦΕΚ Β΄ 702) Απόφαση για τμηματική εκπλήρωση των στρατιωτικών υποχρεώσεων ορισμένων κατηγοριών στρατευσίμων και κληρωτών. Έχοντας υπόψη: Tα σοβαρά ατομικά, οικογενειακά και λοιπά προβλήματα τα οποία αντιμετωπίζουν ορισμένες κατηγορίες στρατευσίμων και κληρωτών σχετικά μεγάλης ηλικίας. β.Τις υπηρεσιακές δυνατότητες που υπάρχουν για την ευεργετική, από στρατολογική άποψη, μεταχείριση των παραπάνω ατόμων. γ.Τις διατάξεις του Ν.Δ. 720/70 «Περί στρατολογίας», αποφασίζουμε: Άρθρ.1.-1.Οι υπαγόμενοι στις διατάξεις του εδάφ. β της παρ. 1 του άρθρ. 1 της Φ. 670/44/Γ. 1066/Σ. 2413/11 Ιουλ. 87 (ΦΕΚ 360/87 τεύχος Α) (ανωτ. αριθ. 70) απόφασής μας δύνανται, αν επιθυμούν, να εκπληρώνουν το χρόνο της εξάμηνης στρατιωτικής υποχρέωσης, που καθορίζεται από τις ίδιες διατάξεις, τμηματικά. 2.Όσοι από τους παραπάνω επιθυμούν την τμηματική εκπλήρωση της εξάμηνης αυτής στρατιωτικής υποχρέωσης απολύονται προσωρινά από τη συμπλήρωση δίμηνης στρατιωτικής υπηρεσίας, εφόσον μέχρι 31 Δεκ. 1988 καταταχθούν στις τάξεις των Ενόπλων Δυνάμεων και εφόσον εξαγοράσουν όλες τις πλέον των έξη (6) μηνών στρατιωτικές τους υποχρεώσεις με τη συμπλήρωση της δίμηνης αυτής στρατιωτικής υπηρεσίας. 3.Αυτοί που θα απολυθούν προσωρινά σύμφωνα με τις διατάξεις της προηγούμενης παραγράφου υποχρεούνται σε επανακατάταξη μέχρι 31 Δεκ. 1989 για εκπλήρωση δεύτερης δίμηνης στρατιωτικής υπηρεσίας και μέχρι 31 Δεκ. 1990 για εκπλήρωση τρίτης (τελευταίας) δίμηνης στρατιωτικής υπηρεσίας. Σε περίπτωση μη κατάταξης μέχρι τις προθεσμίες αυτές παύουν να βρίσκονται νόμιμα εκτός των τάξεων των Ενόπλων Δυνάμεων από 1 Ιαν. 1990 και 1 Ιαν. 1991, αντίστοιχα, και υποχρεούνται σε εκπλήρωση του υπόλοιπου της εξάμηνης στρατιωτικής υπηρεσίας σύμφωνα με τις ισχύουσες διατάξεις. 4.Όσοι επιθυμούν δύνανται κατά την πρώτη, εντός του έτους 1988, κατάταξή τους να εκπληρώσουν εφάπαξ ή χωριστά τα δύο πρώτα δίμηνα και το τρίτο δίμηνο να εκπληρώσουν το έτος 1989 ή το 1990, ενώ κατά την κατάταξή τους το 1989 δύνανται να εκπληρώσουν τα δύο τελευταία δίμηνα συνέχεια ή χωριστά. 5.Τις παραπάνω επιθυμίες τους υποχρεούνται οι ενδιαφερόμενοι να τις δηλώσουν εγγράφως στο αρμόδιο Στρατολογικό Γραφείο, ή-προκειμένου για κληρωτούς- στη Μονάδα τους, μέσα σε Επιτελεία των Κλάδων των Ενόπλων Δυνάμεων, δυνάμενοι να τις ανακαλέσουν οποτεδήποτε με νεότερη δήλωσή τους που υποβάλλεται στις ίδιες αρχές. Άρθρ.2.-1.Διοικητικές και ερμηνευτικές οδηγίες για την εφαρμογή της απόφασης αυτής εκδίδονται, εφόσον απαιτηθούν, από το Γενικό Επιτελείο Εθνικής Άμυνας/ Δ/νση Προσωπικού (Στρατολογία), ενώ τα της κατάταξης, προσωρινής απόλυσης και επανακατάταξης σε Μονάδες εκστρατείες αυτών που θα υπαχθούν σ’ αυτή ρυθμίζονται από τα Γενικά Επιτελεία των Κλάδων των Ενόπλων Δυνάμεων. 2.Η απόφαση αυτή να δημοσιευθεί στην Εφημερίδα της Κυβερνήσεως, να αρχίσει να ισχύει μετά από δέκα ημέρες από τη δημοσίευσή της και να κυρωθεί νομικά. Η άνω απόφαση κυρώθηκε και έχει ισχύ νόμου από την παρ. 15 άρθρ. 31 Νόμ. 1763/1988 (ΦΕΚ Α΄ 57), (κατωτ. αριθ. 72). 